Morgunfundur um jákvæða starfshætti og heilsueflandi vinnustaði Embætti landlæknis , VIRK og Vinnueftirlit ríkisins gangast fyrir morgunfundi í samstarfi við Endurmenntun Háskóla Íslands um jákvæða starfshætti og heilsueflandi vinnustaði á Grand hótel miðvikudaginn 15. janúar . Aðalfyrirlesari verður prófessor Illona Boniwell sem hefur verið leiðandi í jákvæðri sálfræði í Evrópu undanfarin ár og ber innlegg hennar yfirskriftina „ Positive organisational practices for healthy and resilient workplaces ” . Ilona Boniwell er forstöðumaður jákvæðrar sálfræði við Anglia Ruskin háskólann í Englandi , kennir jákvæða stjórnun við l'Ecole Centrale Paris og HEC og vinnur með fyrirtækjum m.a. við stjórnendaþjálfun um allan heim sem forstöðumaður Positran . Morgunfundurinn er sá fjórði í fundaröð um heilsueflingu á vinnustöðum og er hluti af samstarfi embættis landlæknis , VIRK og Vinnueftirlitsins um heilsueflingu og forvarnir á vinnustöðum . Markmið samstarfsins er að stuðla að betri heilsu og vellíðan vinnandi fólks á vinnustöðum , fyrirbyggja kulnun og minnka brottfall af vinnumarkaði . Gunnhildur Gísladóttir sérfræðingur hjá Vinnueftirlitinu stýrir morgunfundinum sem hefst kl. 8.15 í Háteigi á Grand Hótel og lýkur kl. 10.00 .